ประเทศนิวซีแลนด์

| นิวซีแลนด์ New Zealand (อังกฤษ) Aotearoa (มาวรี) |
| --- | --- |
   ธงชาติ     ตราแผ่นดิน  
เพลงชาติ: ก็อดดีเฟนด์นิวซีแลนด์ "พระเจ้าทรงปกป้องนิวซีแลนด์"ก็อดเซฟเดอะคิง1 

เมืองหลวง: เวลลิงตัน 41°18′S 174°47′E﻿ / ﻿41.300°S 174.783°E﻿ / -41.300; 174.783
เมืองใหญ่สุด: ออคแลนด์2,3
ภาษาราชการ: ภาษาอังกฤษ ภาษามาวรี  ภาษามือ4
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าชาลส์ที่ 3
• ผู้สำเร็จราชการ : ซินดี คีโร
• นายกรัฐมนตรี : คริสโตเฟอร์ ลักซัน
 
สภานิติบัญญัติ: รัฐสภา (สภาผู้แทนราษฎร)
เอกราช จาก สหราชอาณาจักร

• ประเทศในเครือจักรภพ : 26 กันยายน พ.ศ. 24505
 
พื้นที่
• รวม: 268,021 ตารางกิโลเมตร (103,483 ตารางไมล์) (74)
• แหล่งน้ำ (%): 1.6
ประชากร
• มกราคม 2025 ประมาณ:  5,288,600 (121)
• สำมะโนประชากร 2561: 4,699,755
• ความหนาแน่น: [convert: %s]%s (167)
จีดีพี (อำนาจซื้อ) : 2563 (ประมาณ)
• รวม:  $205.541 พันล้าน
• ต่อหัว:  $41,072 (29)
จีดีพี (ราคาตลาด) : 2563 (ประมาณ)
• รวม:  $193.545 พันล้าน
• ต่อหัว:  $38,675 (23)
จีนี (2562):  33.9 ปานกลาง
เอชดีไอ (2562):  0.931 สูงมาก · อันดับที่ 14
สกุลเงิน: ดอลลาร์นิวซีแลนด์   (NZD)
เขตเวลา: UTC+12 (NZST6)
• ฤดูร้อน (เวลาออมแสง): UTC+13 (NZDT (ก.ย. - เม.ย.))
ขับรถด้าน: ซ้ายมือ
รหัสโทรศัพท์: 64
โดเมนบนสุด: .nz
1God Save The King เป็นเพลงชาติอย่างเป็นทางการ แต่ปัจจุบันใช้เฉพาะประมุขเท่านั้น  2ออคแลนด์ เป็น "เขตเมือง (urban area)" ที่ใหญ่ที่สุดในประเทศ ส่วน ออคแลนด์ซิตี เป็น "นคร (city)" ที่ปกครองโดยระบบเทศบาลที่ใหญ่ที่สุดในประเทศ 3จำนวนประชากรที่ตั้งถิ่นฐานถาวร ณ วันที่ 30 กรกฎาคม พ.ศ. 2548  4ภาษาอังกฤษเป็นภาษาทางการโดยพฤตินัย (ตามที่ใช้กัน) ในขณะที่อีกสองภาษามีสถานะเป็นภาษาทางการโดยนิตินัย (ตามกฎหมาย)  5 มีอีกหลายวันที่ที่อาจพิจารณาเป็นวันที่ได้รับเอกราช  ดู เอกราชนิวซีแลนด์  6หมู่เกาะแชทัมมีเวลาเร็วกว่าเวลานิวซีแลนด์ 45 นาที
นิวซีแลนด์ (อังกฤษ: New Zealand; มาวรี: Aotearoa หมายถึง "ดินแดนแห่งเมฆยาวสีขาว" หรือ Niu Tirenio ซึ่งเป็นการทับศัพท์จากภาษาอังกฤษ) เป็นประเทศที่ประกอบด้วยเกาะใหญ่ 2 เกาะ รวมถึงเกาะเล็ก ๆ จำนวนหนึ่ง ในมหาสมุทรแปซิฟิกตอนตะวันตกเฉียงใต้ - นิวซีแลนด์มีเมืองหลวงชื่อเวลลิงตัน
นิวซีแลนด์เป็นประเทศที่ห่างไกลจากประเทศอื่น ๆ มากที่สุด ประเทศที่อยู่ใกล้ที่สุดคือประเทศออสเตรเลีย ซึ่งตั้งอยู่ทางตะวันตกเฉียงเหนือของเกาะใหญ่ 2,000 กิโลเมตร โดยที่มี ทะเลแทสมันกั้นกลาง ดินแดนเดียวที่อยู่ทางใต้คือทวีปแอนตาร์กติกา และทางเหนือคือนิวแคลิโดเนีย ฟิจิ และตองงา
นิวซีแลนด์ได้กลายเป็นอาณานิคมของอังกฤษด้วยสนธิสัญญาไวตางี (Treaty of Waitangi) เมื่อปี พ.ศ. 2383 ซึ่งได้สัญญาไว้ว่าจะให้สิทธิในการเป็นผู้นำชนเผ่าอย่างเต็มรูปแบบ "complete chieftainship" (tino rangatiratanga) แก่ชาวมาวรีพื้นเมืองของนิวซีแลนด์ ในปัจจุบันความหมายที่แน่นอนของสนธิสัญญานี้ยังคงเป็นข้อพิพาท และยังคงเป็นเรื่องที่ก่อให้เกิดการแบ่งแยกและความไม่พอใจกันอยู่เนื่องจากมีการแปลสนธิสัญญาทั้งสองฉบับไม่ตรงกัน โดยในฉบับภาษาอังกฤษมีใจความว่าสหราชอาณาจักรจะปกครองประเทศและประชาชนของประเทศ ในขณะที่ในฉบับภาษามาวรีมีใจความว่าสหราชอาณาจักรจะเป็นฝ่ายสนับสนุนการปกครองของผู้นำที่ชาวมาวรีพึงใจให้ปกครอง 
ตั้งแต่ปี พ.ศ. 2383 นิวซีแลนด์ได้พัฒนาอย่างต่อเนื่อง จนเป็นประเทศอิสระที่ใช้ระบอบราชาธิปไตยภายใต้รัฐธรรมนูญ และอยู่ภายใต้สมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งเป็นราชินีพระองค์เดียวกับที่ทรงปกครองประเทศอื่นในเครือจักรภพแห่งอังกฤษ เช่น ออสเตรเลีย ฟิจิ ฯลฯ นิวซีแลนด์รับผิดชอบการต่างประเทศของหมู่เกาะคุกและนีอูเอ ซึ่งเป็นพื้นที่ปกครองตนเองพิเศษโดยมีรัฐบาลราชอาณาจักรนิวซีแลนด์เป็นผู้ชี้แนะและปกครองโตเกเลาเป็นเมืองขึ้น[ต้องการอ้างอิง]
พื้นที่ส่วนใหญ่ของนิวซีแลนด์มีภูมิอากาศเขตอบอุ่น และภูมิประเทศที่มีความหลากหลายทางด้านวัฒนธรรมและความสวยงามทางธรรมชาติ เศรษฐกิจของนิวซีแลนด์เน้นการค้าโดยมีฐานจากการเกษตร ชาวนิวซีแลนด์โดยทั่วไปนิยมการเดินทางเดินทางและสนับสนุนการร่วมมือกันระหว่างประเทศและสิ่งแวดล้อม กิจกรรมภายนอกเป็นกิจกรรมที่นิยมกันโดยเฉพาะกีฬาต่าง ๆ คือ รักบี้ซึ่งเป็นกีฬาประจำชาติ คริกเกต และ เนตบอล รวมถึง กีฬาเอกซ์ตรีมสปอร์ตและการเดินไกล